als_Latn dik_Latn sag_Latn
Pavarësisht shpërndarjes së parlamentit qeveria e Kosovës ka të gjitha kompetencat për të vijuar dialogun me Serbinë. Zyrtare të lartë në kabinetin e Kosovës kanë thënë se bisedimet do të vijojnë pasi ato janë në interes të vendit dhe jo fushatë. Ekspertët në Kosovë thonë se ndonëse qeveria është në detyrë, Kushtetuta nuk i kufizon asaj asnjë kompetencë.
Ndërkohë në një intervistë për agjencinë “Kosova press”, ish-kreu i kuvendit Krasniqi ka deklaruar se shpërndarja e Kuvendit të Kosovës erdhi pasi kryeministri Hashim Thaçi dështoi të bindë deputetët minoritarë që kishte në koalicion për të themeluar Forcat e Armatosura të Kosovës. Duke folur në lidhje me mundësinë për të formuar një koalicion të ri qeveritar me PDK-në në zgjedhjet e 8 qershorit, Krasniqi tha se subjekti i ri nisma për Kosovën, që drejtohet nga Fatmir Limaj do të mundohet ta shmangë një pakt të tillë. Një ditë më parë, Komisioni Qendror i Zgjedhjeve tha se partitë kanë dhjetë ditë kohë fushatë për zgjedhjet e parakohshme parlamentare.
als_Latn als_Latn